

Paskelbtas **2014-2020 m. Interreg V-A Pietų Baltijos bendradarbiavimo per sieną programos** papildomas kvietimas paraiškų koncepcijai parengti (Seed money 2 facility)!

2014-2020 m. Interreg V-A **Pietų Baltijos bendradarbiavimo per sieną programa** š. m. sausio mėn 10 d. **paskelbė papildomą kvietimą paraiškų koncepcijai parengti (*Seed money 2 facility*)**, kuris truks iki š. m. sausio mėn. 30 d. Papildomo kvietimo metu programos šalių institucijos turės galimybę parengti projekto idėją, sukurti partnerystę ir pasirengti paraiškos projektą, o atitinkamai parengtas paraiškas bus galima pateikti programos 4-ojo kvietimo metu, kurį planuojama paskelbti nuo š. m. gegužės 22 d. iki birželio 30 d.

Atkreipiame Jūsų dėmesį, kad projektinės paraiškos gali būti pateiktos tik dviems programos priemonėms: **3.1. Pagerinti transporto paslaugų kokybę ir aplinkosauginį tvarumą Pietų Baltijos regione** ir **4.1. Padidinti kvalifikuotos darbo jėgos dalį, dirbančią mėlynajame ir žaliajame ekonomikos sektoriuose Pietų Baltijos regione per bendrus bendradarbiavimo per sieną veiksmus**.

Projektinių paraiškų pateikimo sąlygas ir reikiamus dokumentus galite rasti programos tinklapyje: <https://southbaltic.eu/-/seed-money-call-for-proposals-targeting-transport-and-skilled-labour-force>

*Kontaktinis asmuo:*

*Martynas Grevas*  
Informacijos viešinimo specialistas  
Konstitucijos pr. 7 (24 aukštas), LT-09308, Vilnius, Lietuva  
Tel.: +370 5 272 5774 | Faksas: +370 5 261 0498  
El. paštas: martynas.grevas@vilniusjts.eu